JohanHeinsen/ENO huggingface dataset:
Odense Adresse-Contoirs Efterretninger, 1826-03-28
Fædrelandet. Offentlige Foranstaltninger. Trykningen saavel af Kollekter og Bønner, som af det allernaadigst befalede Hyrdebrev og af den populaire Afhandling til den anordnede 1000 aarige Jubelfest, er Kancelliet fremdeles, ved den allernaadigste Resolution af 10 d. M. (S. 166), bemyndiget til at foranstalte og dertil at reqvirere den fornødne Sum, indtil et Beløb af 1600 Rbd. Sedler hos de Deputerede for Finantserne. Endelig har Hs. Majestæt allernaadigst anordnet, at den igjen opbyggede Christiansborg Slotskirke skal indvies paa samme Dag, som den foromhandlede Jubelfest høitideligholdes, den 14 Mai d. A., og skal biskoppen over Sjællands Stift foretage denne Jndvielse, tilligemed Gudstjenesten ved Jubel Høitiden.
Odense Adresse-Contoirs Efterretninger, 1826-03-28
Skibs-Efterretninger. Den 16 d. M. er KuffenGebroeders Geelwink af Embden, bestemt fra Antverpen til Østersøen, forliist ved Dalen paa Læsøe. Den 22 f. M. indkom Galeasen Neptunus, Skpr. Leedig, bestemt fra Hjemstedet Stettin til London, for kontrairVind til Rasvog. Dette Skib var udgaaet fra Kjøbenhavn den 12te og havde det Uheld, den 14de om Morgenen imellem Kl. 1 og 2 imellem Læsøe og Skagen at seile paa den danske Brig Constantia, Skpr. Grønberg. Galeasen brækkede sin Klyverbom og Bougspryd og mistede en Klyver. Dog kom begge Skibe snart fra hverandre; men derved hændte det besynderlige Tilfælde sig, at Overstyrmand Peder Poulsen og Matros Christian Grønberg, begge af den Danske Brigs Besætning, bleve indviklede i Tougværket paa Galeasens Bougspryd, og, i det Skibene, kom fri fra hverandre, bleve de hængende i Tougværket paa Sprydet, kom saaledes ombord i Galeasen, og gik agter til Besætningen, som blev bestyrtet ved at see disse to Fremmede, som de ei vidste vare ombord i Skibet. Galeasen, var bleven meget læk, hvorfor Skipperen, der ei vidste, hvad Skade Skibet havde faaet, ei vilde dreie bi, men troede han havde nok med at redde sig selv, og fortsatte sin Kours Kattegattet ud, endskjøndt Styrmanden og Matrosen fra den Danske Brig bade ham at dreie bi og udsætte en Baad for at redde Briggens Mandskab. Ved Ankomsten til Rasvog forlod Styrmanden og Matrosen den tydske Galease, og afreiste til Fahrsund til den danske Konsul for at aflægge Forklaring, samt søge Hielp, for at komme Tildragelser. En af de saa hyppige lollandske Scener findes saaledes beskrevet i Maribo=Avisen: "Den 19 dennes, om Aftenen Kl. imellem 11 og 12 blev Hr. Kammerraad og Jnspekteur Chrenreich (oplært paa Brahetrolleborg heri Fyen, overfaldet af 2de Stimænd paa Veien mellem Saxkøbing og Hardenberg. Om Dagen var Hr. Kammerraaden gaaet til Saxkjøbing, og derfra begav han sig ganske ene samme Aften omtrent Kl. 11 paa Veien til sit Hjem. Som han da vandrede, sprang 2de mands klædte Personer imod ham, af hvilke den ene strax tilføiede ham med en stor Stok et saa stærkt Slag i Hovedet, at han nær havde faldet. Paa Spørgsmaal, hvorfor de slog ham, fik han et endnu stærkere Slag og styrtede derefter til Jorden. Nu vedbleve de at slaae; men da deres Stokke gik istykker, standsede de med Angrebet, medens de trak nogle ved Træer der i Nærheden satte Stiver op af Jorden. Med disse slog de nu paa den værgeløse Kammerraad, indtil han ikke meer gav Livstegn tilkjende, hvorefter de kastede ham i en Grøvt og forsvandt. Endskjøndt der var en deel Vand i Grøften, havde dog Chrenreich, der blot som det eneste Middel til at blive reddet - forestillede sig som død, saamange Kræfter, at han kunde holde Hovedet over Vandet, og derved undgik at drukne. Endelig da har formodede at Stimændene vare borte, reiste han sig; men hvilken Jammer for den arme Mand! - hans ene Arm var knust, og kun med Møie krøb han op af Grøvten. Tilredt paa det ynkeligste naaede han dog sit Hjem- De ham tilføiede Saar ere ikke absolut dødelige.
Odense Adresse-Contoirs Efterretninger, 1826-03-28
J Rødbye er nylig skeet Jndbrud i Toldbo Pakhuset gjennem Muren, og udtappet noget Sirup af de der opbevarede Sirupsfade. For Opdagelsen af Gjerningsmændene er udlovet 20 Rbd. Sedler.
Odense Adresse-Contoirs Efterretninger, 1826-03-28
Blandinger. J Politivennen anker en Tallotterie spiller over, at en Kollecteur, hvem han overlod selv at vælge Nummere, har givet ham en Seddel med Tallene 58 98, endskjøndt Lotteriet kun i det Hele bestaaer af 90 Tal!
Odense Adresse-Contoirs Efterretninger, 1826-03-28
J forrige Uge blev i Randers slagtet en Stud, som i levende Live vog over 90 Lispund, og dog endnu ikke havde fyldt sit fjerde Aar.
Odense Adresse-Contoirs Efterretninger, 1826-03-28
Fra Ribe efterlyses en bortgaaet Konfirmantinde, 35 Aar gammel, høi af Væxt, stærk af Legemsbygning, mørke lange Haar og et Ar bag det ene Øre. Den Sag, som Lærerne ved St. Petri Drenge=Real skole havde anlagt imod Forfatteren af nogle i Skilderie, og Statsvennen indrykkede Stykker, Hr. Kandidat C. H. Visby, er nu bleven hævet, da Forfatteren har udstædt en Erklæring, at de paaankede Udladelser aldeles ikke ere fremsatte i den Hensigt, dermed at fornærme bemeldte Korporation af Lærere.
Odense Adresse-Contoirs Efterretninger, 1826-03-28
En Jndsender, som kalder sig Emeritus, har i Dagen meddeelt en Fortegnelse over Jesu Lidelses Gang, saa nøiagtig, at hvert Klokkeslet er anført, f. Ex. Skjærtorsdag Eftermiddag Kl. 6 indsattes Nadveren, samme Dag Nat Kl. 11 blev Frelseren greben, om Natten Kl. 12 ført, for Annas, saa for Chalphas og derfra for det store Raad, som dømte ham til Døden, Kl. 6 Langfredag Morgen for Landsherren Pilatus, som stadfæstede Dommen Kl. 9 Formiddag. Kl. 12 Formiddag blev Dommen fuldbyrdet, fra Kl. 12 til 3 Soelformørkelse, Kl. 5 døde Frelseren 34 Aar. gammel. Kl. Jmellem 5 og 6 (hvilket Minut?) nedtoges Legemet og Kl. 5 Søndag Morgen er han opstanden.
Odense Adresse-Contoirs Efterretninger, 1826-03-28
Hr. Hofraad Thomsen paa Gravensteen bekjendtgjør i Altonaer Merkur, at der nu først er kommet ham for Øine to i Egnen omsnigende Nidviser paa det den 6 Septbr. f. A. afholdte Jubilæum, hvis Forfatter ikke blues ved, at underkaste den hele store dengang forsamlede Menneskemængde som Staaddere og andet Pak Anmelderens Stok Dem, som give sig den Uleilighed at afskrive bemeldte Nidviser, anmodes om at gjøre samme Brug af Avertissementet. Odense. Den anomme Forfatter af Notitserne i Skilderiet No. og 16 om Skolevæsenet i Odense, først betegnet med et tredobbelt Bogstavet og siden med et tredobbelt Kors fortsætter endnu stedse sine beskyldninger, der gaae ud paaat Borgerne i Almindelighed ikke have Aarsagtil at være saa ganske tilfredse med den nuværende Skoleindretning, at Borgerskolen er i et mindre godt Ny, end den maaskee fortjener a. - Den paafaldende Taushed fra Kommissionens Side over disse og lignende Angreb, der dog nærmest angaae den, vil neppe bidrage til at formindske Klagerne over høi Skolekontingent.
Odense Adresse-Contoirs Efterretninger, 1826-03-28
Den Paaskevinter, der i Aar hjemsøger Os, er alvorlig og vilde have blevet det endnu mere, hvis den var indtruffet før. Om Natten fryser der saa tyk Jis paa Vandet, at Solen ikke formaaer at optøe den om Dagen, og Kakkelovnen er nu mere nødvendig end ved Juletider.
Odense Adresse-Contoirs Efterretninger, 1826-03-28
Dødsfald. Frøken A. C. v. Esmarch, 76 Aar; Frøken W. U. v. Esmarch, 87 Aar; Sekondlieutenant ved sjællandske Landseneerregiment S. P. v. Arctander; KontreAdmiral P. de Løvenørn, Storkors, 74 Aar; Bogtrykker J. C. Berling, 55 Aar. Lottorevisionschef C. Bruun, 76 Aar; Frue L. C. Lund fød Frederici; Mad. M. Eilskovfød Petersen, 38 Aar; Forhenværende Premierlieutenant Steinmann; Alle i Kjøbenhavn. Madame F. A. Luffe fød Lohr, i Sengeløse Degnebolig, 88 Aar; Enkemadame J.N. Steffens fød Heiberg, i Vordingborg, 90 Aar; Karen Hinkeldet Oxenboel paa Ødegaard, 60 Aar; Kongelig Skovfoged og Dannebrogsmand C. Chr. Tange i Neilinge, 47 Aar; Pastor L. P. Høeck i Feldtstedt i Amtet Tøndern, 56 Aar; Kapitain og Postmester J. J. v. Wernick i Sønderburg, 66 Aar; A. C. Schulz fød Jensen og E. M. Jensen fød Mariager, begge paa Gyldenholm; Georg Ogilvie i Birkerød, 88 Aar; Mad. A. K. LanghornfødNieffestahl, i Vester=Carlebye Præstegaard, 65 Aar; Stiftamtmandinde C. C. Blom fød Arenstorff, i Viborg, 51 Aar. B. C. C. Holm fød Rosenberg i Holmehuset, 52 Aar; Kammerraad, Told- og Konsumtions=Jnspekteur J. Bugge i Nestved; J. Campell, Kongel. dansk Vicekonsul i London.
Odense Adresse-Contoirs Efterretninger, 1826-03-28
Kjøbenhavns Torvepriser den 24 Marts 1826. Kjøbenhavns Torvepriser den 24 Marts 1826. Rug. . Td. 3 Rbd. - Mk. - s. a 3 Rbd. 3 Mk. - s. Hvede . . Td. 5 Rbd. 3 Mk. - s. - 3 Rbd. 5 Mk. - s. Byg . . Td. 2 Rbd. 2 Mk. - s. - 2 Rbd. 3 Mk. - s. Havre . . Td. 1 Rbd. 4 Mk. - s. - 1 Rbd. 5 Mk. 4 s. Ærter . . Td. 3 Rbd. - Mk. - s. - 4 Rbd. - Mk. - s. Røget Flesk Lpd. - Rbd. 3 Mk. - s. - 1 Rbd. 4 Mk. - s. Grøns. dito Lpd. 1 Rbd. - Mk. 3 s. - 1 Rbd. 1 Mk. 8 s. Smør . . . Fjerd 11 Rbd. 5 Mk. - s. - 13 Rbd. - Mk. - s. Eg. Snesen, Rbd. 1 Mk. 2 s. - Rbd. 1 Mk. 4 s. dertisse ne nes.
Odense Adresse-Contoirs Efterretninger, 1826-03-28
Paa Margaard kan erholdes nogle Efteraars= og Forgaars Grise, naar Man henvender sig til Ladefogden paa Gaarden.
Odense Adresse-Contoirs Efterretninger, 1826-03-30
55 Aargang. No. 46. Fyens Stifts en Kongelig allene privilegerede. Adresse-Avis og f. Avertissementstidende. Forsendes med Brevposten, overalt i de Danske Stater. Redigeres, trykkes og forlægges af Udgiveren Søren Hempel i Odense. Torsdagen den 30 Marts 1826.
Odense Adresse-Contoirs Efterretninger, 1826-03-30
Jndhold. Fædrelandet: Lovgivning. Offentlige Foranstaltninger. Tildragelse. Blandinger. - Adskilligte Fædrelandet.
Odense Adresse-Contoirs Efterretninger, 1826-03-30
Lovgivning. 17 Marts 1826. Kongelig Forordning, hvorved befales saaledes: 1) Naar noget Gods ved Salg eller paa anden Maade afhændes fra et Grevskab eller Baronie, eller fra den eller de Sædegaarde, der ere benaadede med Birkeret, skal det saaledes afhændede Gods afgaae fra Birket og gaae ind under det Herreds Jurisdiction, hvorunder det ligger. Dog tilstæde Vi, at det Gods fremdeles forbliver under Birket, som, ved denne Vor Anordnings Kundgjørelse i over 20 Aar har være saaledes afhændet, uden at det enten allerede er indlemmet under Herredet, eller der er erhvervet nogen Bestemmelse for, at det, i alt Fald ved forefaldende Vacance, derunder skal henlægges. 2) Af det Gods, der saaledes udgaaer fra et Birk, skal dog den Birkedommer, som er i Embedet paa den Tid, Afhændelsen skeer, for sin Embedstid oppebære Dommerkornet. 3) Derimod kunne Bir kets Grændser ingenlunde udvides derved, at nyt Gods erhverves for det Lehn eller for de Sædegaarde, som ere benaadede med fornævnte Rettighed. Men, forsaavidt Gods, som hører under et Birk, magelægges med anden Gods, ville Vi allernaadigst have Os forbeholdt, efter Omstændighederne, at bestemme, om Birkerettigheden kan overføres paa det Gods, der ved sligt Magelæg erhverve i Stedet for det som afhændes, og derved fragaaer Birket.
Odense Adresse-Contoirs Efterretninger, 1826-03-30
Offentlige Foranstaltninger. Under 10 Marts er Konferentsraad og Kancelliedeputeret J. P. Monrad, Ridder af Dannebrogen, tillagt Ordre til at indtræde i Kommissionen for Professor Arnæ Magnai Stiftelse. - Den 15 Marts er Geheime-Conferentsraad W. J. A. Moltke, Overpræsident i Kjøbenhavn, Storkorn af Dannebrogen og Dannebrogsmand, meddeelt Ordre til at indtræde som første Medlem i Directionen for Almue og Borgerskolerne i Kjøbenhavn, og under 17 Marts er Etatsraad, Generalprocureur og Cancellie=Deputeret Dr. jur. A. S. Ørsted, Ridder af Dannebrogen og Dannebrogsmand, meddeelt Ordre til at være Medlem af Justits=Directionen for det Kongelige Tallotterie i Kjøbenhavn, Tildragelse. Den saa berygtede Frederik Bungstrup eller, som han kaldes, Springstrup, af Grønnegade ved Nysted, er i denne Tid ved Døden afgaaet. Hans Fader blev for Mordbrand i sin Tid halshugget paa Sundbye Skov, i Thorebye Sogn, og Sønnen, den nu afdøde Frederik, har flere Gange været under Justitiens Tiltale for adskillige begaaede Forbrydelser. Engang har han været dømt paa Vand og Brød i 10 Dage, men forresten stedse bleven frikjendt, af Mangel paa fornødent Beviis imod ham.
Odense Adresse-Contoirs Efterretninger, 1826-03-30
Blandinger. Den nylig afdøde Kontreadmiral P. de Løvenørn var en Sønnesøn af den udmærkede General Poul de Løvenørn, der omtales i Mallings Handlinger, og Søn af Fr. de Løvenørn, der var Amt i mand og døde 1779 som Konferentsraad. Under Krigen, imellem Engelland og Frankerig gik han 1778 i fransk Tjeneste. 1781 blev han kaldet tilbage til Fædrelandet, for paa en Søerelse at prøve Armands Længde=Uhre. 1784 blev han Direktør for det kongelige Søkaart-Artilkiv, som han havde foreslaaet, og til sin Død bestyrede, hvorved mange nye skjønne Søkaarter ere tilveiebragte, efter de Opmaalinger og videnskabelige Undersøgelser, der i Forbindelse med samme ere foranstaltede. 1786 gik han ud som Chef for en Expedition, til at undersøge Grønlands Kyster, især for at opdage den saakaldte Østerbøigd.
Odense Adresse-Contoirs Efterretninger, 1826-03-30
Jmod Aarets Slutning 1787 blev han i Anliggender sendt til St. Petersborg. 1790 gik han til Marokko for at slutte en Handelstraktat. 1797 blev han Overlods. Han bereiste alle danske og slesvig-holsteenske Kyster, foreslog og indrettede Lodserier overalt ved Stæderne og de vigtigste Punkter af Kysterne, hvor forhen ingen vare, eller nærmere ordnede de faa, der forhen existerede, og skrev Udkast til de Reglementer og Taxter, der siden for dem bleve udstædte. Han blev ogsaa brugt i to andre for Søfart og Handel høist vigtige Anliggender: de danske og Hertugdømmenes Havnes Forbedring, og Fyrvæsenet. Ved Reiser og lokale Undersøgelser satte han sig istand til at udarbeide de fornødne Planer, jævne de mødte Vanskeligheder, og faae udført de approberede Arbeider. J Aaret 1800 foranledigede han Oprettelsen af et Længdekontoir. Hans Virksomheds Aand var utrættelig; derfor saae Ma ham og som Medlem af Direktionerne eller Kommissionerne i flere Selskaber, Landhuusholdningsselskabet, Videnskabernes Selskab, Kunstflidsselskabet, Bibelselskabet. o. fl. at arbeide med en udmærket Nidkjærhed. J den kongel. Søectat var han i nogle Aar Kontre=Admiral og Chef for 1ste Division. Han var Medlem af flere videnskabelige Selskaber i Lissabon, Paris, Stokholm, Livorno, Philladelphia &c.
Odense Adresse-Contoirs Efterretninger, 1826-03-30
Adskilligt. Staden Panama, der ved den forestaaende Kongres tildrager sig saa megen Jnteresse, ligger paa den sydlige Kyst af Havbugten ved Darien, under 8 Gr. 49 Min. nordlig Br. i en Afstand af 500 tydske Mile fra Washing, ton; 355 fra Lima; 670 fra Chilis Hovedstad Santiago; 750 fra Buenos=Ayres o. s. v. Den har 25,000 Jndvaanere, der daglig forøges, og ligger kun 3 tydske Mile fra nærmeste Søehavn Chagres, der siden Frihedens Erhvervelse er blevet en yderst levende Handelstad og vil om forTid være en vigtig Stapelplads. Under Spaniens Regiering tillodes det ikke noget Skib at løbe ind i Havnen.
Odense Adresse-Contoirs Efterretninger, 1826-03-30
Til Kongressens Forsamlingsted er det skjønne Franziskanerkloster, som ligger paa Pynten af Bjerget Anon og har en luftig og kjølig Temperatur, indrettet.
Odense Adresse-Contoirs Efterretninger, 1826-03-30
Provindsen Basilicata i Neapel var Middelpunktet! for det sidste Jordskjælv. Stødene vare bølgeformige fra Nord til Syd og varede over 20 Sekunder. J Tito styrtede 60 Huse sammen og mange flere beskadigedes, endog Kirken staaer for Fald. 7 Mennesker dræbtes og af 4 Qvæstede, ligge 2 uden Haab om Redning. J Potenza blev ikke et Huus ubeskadiget, og Hovedkirken, Bisperesidentsen o. s. v. trænge til hurtig Udbedring.
Odense Adresse-Contoirs Efterretninger, 1826-03-30
J Görlitz er nylig døbt en Negerinde, der nedstammer fra en arabisk Kongefamilie i det indre Afrika, hvor hun blev røvet af Beduinerne, idet hun badede sig, og siden kjøbtes af en tydsk Kjøbmand paa Slavetorvet i Cairo. Kongen og Kronprindsen vare iblandt Fadderne. I Heidelberg bliver nu gjort Anstalt til at opvarme det nye Gale=Hospital med varm Luft; med to Varme=Apparater agter Man at opvarme 154 Værelser, fordeelte i fire Etager. Den varme Luft ledes gjennem med Klæde, overtrukne Trækanaler, som i horizontal Retning gaae langs med Værelsernes Loft. J ethvert Værelse er anbragt i Kanalen en Aabning, af hvilken Varmen udstrømmer. Man er meget nysgierrig efter at lære at kjende til Virkningerne af denne Maade at opvarme, da den endnu ikke i den Størrelse er udført i Tydskland, og efter at erfare, om Trækanaler ikke lade befrygte Jldsvaade.
Odense Adresse-Contoirs Efterretninger, 1826-03-30
J Engelland blev nylig Branden i en Skorsteen slukket ved at en Arbeider ledede Dampen fra en Dampmaskine ind i den. Det var hensigtsmæssigt, om, hvor Leilighed gaves, et med en Hane forsynet Rør lededes fra Dampmaskinen ind i Skorstenen.
Odense Adresse-Contoirs Efterretninger, 1826-03-30
En i Persien gjeldende Lov, hvorefter Enhver, der forgriber sig paa en Armenier, er dødskyldig, blev nylig udført i sin hele Strænghed paa Chefen for Shirhannes-Stammen, der havde ladet en agtet Armenier skyde. Ved Schachens Ankomst til Jspahan, blev han spændt i Lænker og dømt til den skrækkeligste Tortur. Man afskar ham Næsen og Ørene, udrev Øinene, gav ham Stokkeprygl, brændte ham paa hele Legemet med gloende Tænger og kastede ham herpaa i denne Tilstand i Fængsel, hvorhan maa holde ud til Ramazand=Festen, da Kroppen skal parteres i 4 Stykker og disse ophænges paa Stadens Hovedporte. (deelt.)
Odense Adresse-Contoirs Efterretninger, 1826-03-30
Hvorledes kan oplyses, om den for Tiden forfremmede Generallieutenant v. Rüdiger i russisk Tjeneste er: enten: Sekondlieutenant Lauriz Buch v. Rüdiger, Ridder af Dannebroge, som var 1813 Sekondlieutenant ved den annekterede danske Artilleriebataillon, stod ved Kompagniet i Nørre-Jylland (efter Kierulfs Kalender over samtlige ved den danske Armee ansatte Officerer for 1813 No. 6 S. 38), og blev beafskediget under 12 August 1814 af den danske Krigstjeneste, (efter de trykte officielle Bekjendtgjørelser af Avancement og Afgang ved den danske Landmilitair=Etat for 1814, No. 12). eller: Generalmajor v. Rüdiger, som var 1813 Keiserlig russisk Generalmajor, kommandeerte som saadan et Korps i Bataillen ved Bautzen i Lausitz under Generallieutenant v. Kleist; (efter: die Umgegend von Bautzen mit Beziehung auf die Schlacht vom 20sten und 21sten Mai 1813, dargestellt vom sachsischen Oberstlieutenant Freiheren v. Odeleben, Adjutant im Generalkommandostabe; den Tid OrdonantsOfficeer hos Napoleon, S. 41), - var Chef for det grodnoske Husarregiment, ved den russiske Avantgarde, (efter: der Krieg in Deutschland und Frankreich in den Jahren, 1813 und 1814. Von v. Plotho, Kønigl. preussischem Oberstlieutenant. 1 Theil, S. 118, Beilage Kl., Schlachtordnung der verbundeten russischen und preussischen Kriegsheere inder Schlacht, bei Bautzen), - og førte den 1ste russiske Husardivision i Frankerig i April og Mai 1814; (efter v. Plotho III Th. S. 81, Beilage Kl.). Af v. Plotho skrives Navnet Rüdiger, men af Odeleben Rüdiger.
Odense Adresse-Contoirs Efterretninger, 1826-03-30
(Jndsendt.)¬ Man læste i denne Avis No. 28 d. A. hvorledes der i Kjøbenhavn hersker saa liden Enighed blandt Bekjenderne af den mosaiske Religion, i Henseende til Gjenoprettelsen af et anstændigt og værdigt Tempel for den Høiestes Tilbedelse. Som det nu maa krænke hver oplyst og tillige religiøs Mosait at erfare, hvorledes der i forskjellige store Stæder, Mangens Jver, Anstrængelse og Opofrelse for den gode Sag uagtet, ikke kan tilveiebringes Enighed blandt Menighederne med Hensyn til den høilig til Forbedring trængende mosaiske Gudstjenestes, virkelige Forbedring, saa maa paa den anden Side tages i Betænkning, at der i hine store Stæder findes gamle, lærde, men dog orthodoxe Jøder, der i lang Række af Aar have vant sig til, og strængelig iagttaget saavel alle de mosaiske Ceremonier, og Skikke, som den gamle Kirkeritus, og som fordi de ere velbekjendte med de rabbinske Sætninger, kunne anføre disse til Forsvar for det Gamle. Men paafaldende er det, hvorledes i en mindre Menighed, Kirkeforbedringen finder Modstand af Folk, der aldeles ikke ere orthodoxe, og ganske fremmede saavel i Talmuden som i den hele ebraiske Theologie. En slig Jdiot modsætter sig al Forbedring af Egensind og Herskesyge, og pønser paa, ved alle Slags Midler at skade og undertrykke den. Saaledes maa Man beklage, at der i Odense, hvor en forbedret Kirkeritus af Samfundets Katechet, Hr. Cohen, med Pluralitetens Jndvilgelse er indført, nu findes Enkelte, der sætte sig op derimod, endskjøndt den hele Forandring aldeles ikke griber ind i de ældste og egentligste rabbinske Forskrivter. Den der indførte Forbedring er iøvrigt saa væsentlig nødvendig som gavnlig, da den angaaer Ordens og Anstændigheds Overholdelse, en Mængde upassende og overflødige Bønners Afskaffelse, Prædikens Holdelse i det almeenforstaaelige Modersmaal o. m. del. Gudstjenesten holdes i det Hele efter det af H. P. Ree i Aarhuus udgivne og i Sulamith (et Tidskrivt til Kulturs Befordring blandt Jsraclitterne, udgivet ved Dr. Frankel, Medlem af det isralittiske Konsistorium i Cassel) 6te Aargangs 10 Hefte, samt i Hr. Hempels Avis No. 157 for 1825, med bifald omtalte liturgiske Forslag. Indretningen har allerede i det Tidsrum af 8 Maaneder den har været indført, gavnet betydelig, og Gudstjenester, holdes regelmæssig hver Fredag Aften og Løverdag Formiddag med Andagt. Men nu gaae Enkelte ud paa at forstyrre denne og atter at indføre den gamle Uorden, saa ved hver religiøs Forsamling de oplyste Retsindige maa svæve i Frygt for forargelige Optrin. Ja det gaaer endog saa vidt, at Prædikestolen, fandtes afbrækket ved sidste Forsamling! Og naar saadant endda skeete af blind Jver for Religionen, men saameget mere oprørende er det for den Tænkende, at andre lavere Liden skaber her ere Aarsagen. Maatte vor lyse, humane Regjering snart konfirmere de til den indsendte Regler og Love for den forbedrede mosaiske Gudstjeneste i Odense; thi derved haabe Man at komme til Ende i denne Sag, og faae Indretningen ist indført.